חלום על הכרים
כל שיר עתיק ישן, צלילי קסמו נשאר ; למי שצליל פורט חלום, לרסיס לבו נשבר. ; הערב היוולד שירי עת צל יופיך קרב, ; יפעת חלום הבאתי לך, הומה פועם הלב. ; יושב לי על ספסל בגן בפאתי העיר, ; דמותך עולה בזיו חלון, לאור יופיך אשיר, ; כל צליל מיתר קורא אלי, רזי הליל כאן. ; בין הצללים אתור לי לב טמיר ונעלם. ; הדודאים נתנו ריחם, בחוץ ילל התן, ; בין הכרמים חשקה נפשי לשולמית בגן. ; היא אל נפשי אורה תחדיר, חיוך של כוכבים ; בשלל גחליליות צחורות, עד שיומי יאיר, ; היא אל נפשי אורה תחדיר, שיקוי של כוכבים, ; ניחוח הגפנים קורא לשועלים קטנים. ; כל שיר עתיק ישן נושן צלילי קסמו נשאר, ; למי שצליל פותר חלום, מרסיס לבו נשזר. ; הערב משכר אותי, רזי הליל כאן. ; יונת-שלום הבאתי לך, שם בין פרחי הגן, ; הערב היוולד שירי, זרעי הקיץ כאן. ; שושן אדום הבאתי לך, אולי זה עוד סימן? ; היא אל גני אורה תחדיר, שיקוי של אהבה, ; אולי זה רק חלום מתוק? אולי זו אגדה? ; כבר התפזרו הערפילים, פני כוסו תלמים ; ושועלים אני רואה, הולכים אל הכרמים...; 